ตุนเงินช็อปปิ้งแบงก์แข่งจ่ายดอกเบี้ยสูง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ธนาคารตั้งโต๊ะระดมเงินฝากจ่ายดอกเบี้ยพิเศษสูงกว่าปกติ หวั่นพันธบัตรไทยเข้มแข็งดึงไป
แหล่งข่าวจากธนาคารไทยพาณิชย์ เปิดเผยว่า ผลจากการที่รัฐบาลจำหน่ายพันธบัตรออมทรัพย์ไทยเข้มแข็งซึ่งมีผลตอบแทนสูง 6% วงเงิน 1 แสนล้านบาท อาจส่งผลกระทบต่อสภาพคล่องในระบบ ทำให้ธนาคารพาณิชย์หลายแห่งกำลังวางแผนออกตราสารหนี้และการออกผลิตภัณฑ์ทางการเงินในรูปหุ้นกู้ที่ให้ดอกเบี้ยสูงกว่าปกติจำนวนมาก
สำหรับธนาคารไทยพาณิชย์นั้นได้ออกตั๋วแลกเงินอายุ 4 ปี ให้ดอกเบี้ย 3% โดยจะจ่ายดอกเบี้ยในทุก 3 เดือน กำหนดรับฝากตั้งแต่ 1 ล้านบาทขึ้นไป และได้ออกตั๋วแลกเงิน ระยะเวลา 15 เดือน อัตราดอกเบี้ย 1.40% เริ่มต้นขายที่ 5 ล้านบาท และเงินฝากก้าวกระโดด 30 เดือน ดอกเบี้ยเพิ่มขึ้นทุก 3 เดือน 0.25% รับอัตราดอกเบี้ยสูงสุด 4.75% เริ่มต้นฝาก 1 หมื่นบาท 
ขณะที่ธนาคารอื่นๆ ก็กำลังนำหุ้นกู้และตั๋วแลกเงินออกมาจำนวนมากหลังจากนี้
ขณะเดียวกันก็มีรายงานว่า ธนาคารทหารไทยกำลังระดมเงินฝากเพื่อนำเงินไปซื้อคืนหุ้นกู้ด้อยสิทธิควบหุ้นกู้บุริมสิทธิที่นับเป็นเงินกองทุนขั้นที่ 1 หรือ Hybrid Tier 1 (HBT1) มูลค่าราว 750 ล้านบาท ในเดือน พ.ค.นี้